钦定古今图书集成/方舆汇编/职方典/第1413卷 > 庆远府山川考一 府志
## 钦定古今图书集成/方舆汇编/职方典/第1413卷 > 庆远府山川考一 府志

本府。〈宜山县附郭。〉

宜山　在城北一里龙江上，郡名“宜州。” 四面山皆大，此独小也。旧有飞来庙。

北山　，又名会仙山，在城北一里。上有紫云元鹤，中有白龙洞，洞有石龙，鳞甲宛然，相传唐陆仙修炼于此，药炉丹灶尚存。又有崔、莫二仙姑炼丹所。有石棋盘，旁有青鸟、朱砂。两山中有圣寿观，绝顶有真武观，岩前有石，如观音然。西有高昌阁、八仙殿。山上有石井，曾出并头莲，故名玉井。按《明一统志》：“尝有紫云元鹤乘空而下，如神仙之会，故名。”

龟山　在府北三里。如龟形，故名。

九龙山　在城西南六里。山有洞窍，内有石田，高低二处。洞口有潭，深不可测。遇旱祷雨多应，因立庙祀之，名“九龙洞。” 又有丹霞岩。

南山　，在府城南五里，中有岩洞，轩厂如屋。洞中有石龙，鳞甲宛然，因名龙隐洞。山前有《广化》

寺山左有白云岩，相传庐僧德弘脱化处。又有御书阁，贮宋真宗御书十六轴。有“三贤祠” ，祀黄太史、于襄公、冯三元。傍有真武庙，岩有于襄公留题笔迹。

日山　在府城东，隔江与月山对峙。以其特立而圆，又在日出之方，故以“日” 名。

月山　在府城西二十里。以其形肖月，又在月落之方，故以月名。按《明一统志风土记》曰：“东有日山西有月，年年征战无休歇。” 继之曰：“赖得西水向东流，世代永无忧。” 谓征战虽时有，而无忧处也。

鹤山　在府城东南十二里，上有水，飞白如鹤。马蹄山　，在城南。

小曹山　，按《通志》，“在府东”

香炉山　在德胜镇

羊角山　在河池所西五里，麓有杨文广故里。按《通志》：“形如羊角，故名。”

文笔山　在府西德胜镇，如笔挺出云端。屏风山　在德胜镇，上有道观、梓潼阁，岩贯胸腹。东去二里有杨御史祖冢。

大号山　：在府治南方，惟此独高，可望数十里。上有宋赵清献公“放鹤亭” 故址。

九子山　：在府城东二十里锁龙江水口。一名“九头山。”

多灵山　在西去城八十里。有飞泉，石印，仙人足迹，大如箕斗，高可眺数百里。有弥勒道场、罗汉岩，四时花果。

寿山　，在河池所东北。《梓潼阁》、三宝寺，宋僧脱化处。

青鸟山　，按《明一统志》：“在会仙山东，尝有青鸟飞来，故名。”

冷煖岩　：在府治北山下有洞达山腹，前冷后煖，故名。

丹霞岩　，在九龙山左。宋刺史张自明号丹霞，卒于宜棺，舁于此。岩石自合，上有亲笔丹题仙迹。

白龙洞　，迹见会仙山。洞盘数十里，潜通龙隐洞，石龙宛然在会仙山中，相传唐陆仙翁曾炼丹于此。宋张自明诗：“白龙洞口白龙台，一俯南天眼豁开。苍壁漫题三数字，后人还笑我曾来” 观洞　在府西十五里，其洞灵异，有西原祠。龙隐洞　在南山中。宋方信孺诗：“南山山北北山南，一洞中分路口三。飞鹤叫云声自远” ，懒龙悭雨睡方酣。襄公淡墨留苍壁，太史高风拂翠岚。百尺岩前清绝处，道人先我著茅庵。

龙江　发源于贵州都匀府，经郡西诸蛮峒而南，与金水合流。会思、荔诸水，自北而南，至城北而东流，合《天河江》。到柳城，汇融、柳、象、浔、梧入于南海。势若游龙，故名。

小江　在府东北六里，经天河，合龙江下流。洛蒙江　在城南六十里，入龙江。

饮军池　在城内。宋景德四年，军挟陈进叛，围城。池水久涸，一旦复涌，居民赖之，曹利用饮军于此。

放生池　在旧池东门外，即古楼塘。宋时，凡遇圣节，买生物放之，以祝圣寿。

莲花塘　在府学前

龙塘　在府城南二里。旁有龙母庙。

宜江井　在府城隍庙西。其水尝与龙江水相为消长，故名。

天河县

北陵山　在城南十五里。唐吴生遇陆仙翁于此，以师事之。翁曰：“尔能为神，不能为仙。” 后封于宋。谥会仙吴平大王。

甘场山　在县治东。形如悫头，县治依其麓。凤头山　：在县治东。形似凤。

东山　在城东。石壁峭立，俨如屏障，县治龙脉发源于此。

榜山　在县西三里，形如挂榜。

南山　在城南一里，与东山对峙，翠峰矗立，高出群山。其山上有泉，冷然可爱。

穿山　在县西，石窦相通，故名。

独俊山　在城北二里。众山皆连，此则独立；众山皆顽，此则独俊秀。亦县治发源之所。

文笔山　在城东十五里。挺出万山之表，高耸接天启通邑文风之秀。

高寨山　在县西

石狮山　在城北二十里。砥柱两山形如狮子，故名。

乌山　在县西

涵乐洞　：在城北一里。洞中深邃，夏月可以避。

暑内有石钟、石鼓，击之则鸣。

喇冲洞　：在城北三里外厂内深，中有清泉，四季不竭。明末避乱于此者，目为“桃源。” 下有龙潭，久旱祷雨辄应。

通天洞　在城东三里，洞门平坦，翠壁苍然，四面昏黑，惟中通天，故名。

龙门洞　在归仁里。洞门轩豁，峰壁峭立，水通下流，望之如天门洞开，杳不可测。

容乐洞　在新洛归里

九龙江　：在城东二十里。势如九曲联珠。岁旱祷雨立应。

东北小江　二。县北。江　水一自三峒，一自黄甲峒发源，合流入小幕寨麓。

三潮水　，在县西十里。一日三潮，来则涨满，退则其流一线。

思吾溪　：由县治傍下流与龙水相合。水声昼夜不绝，经春更甚。。